બિન અનામત આર્થિક નિગમની રચના કરી દેવામાં આવી છે અને રૂ.૬૦૦ કરોડનું ફંડ નિગમને હવાલે મુકાયા પછી હવે તેના અમલ પહેલાં સહાયના ધોરણો, નિયમો નક્કી કરવાની આખરી બાબતને આગામી બુધવારે મળનારી કેબિનેટમાં મોટાભાગે મંજૂરી આપી દેવામાં આવશે. તે સાથે જ બિન અનામત વર્ગમાં આવતા અને રૂ.૬ લાખ કે તેથી ઓછી આવક ધરાવતા પરિવારોને ૨૫થી વધુ યોજનાઓનો લાભ મળતો થશે. આ લાભ વર્તમાન અનુસૂચિત જાતિ (એસ.સી.) અને અનુસૂચિત જનજાતિ (એસ.ટી.) સમાજને જે ધારાધોરણથી મળે છે તે જ રીતે આપવામાં આવશે.